Γράμμα προς τον Άγιο Βασίλη (a.k.a BEST OF 2008 #2) | Comicdom\nΘωμάς Παπαδημητρόπουλος\tDecember 29th, 2008 20:58 CategoriesComics Int, US Comics\nTags Acme Novelty Library, Breakdowns, Freak Brothers, Sandman, Too Cool To Be Forgotten\nΜέρες που είναι, και όλα τα παιδάκια περιμένουν τα δώρα τους, θέλω κι εγώ να σε απασχολήσω λίγο και να σου ζητήσω τα δικά μου. Το ξέρω, όμως, ότι πρέπει πρώτα να σου θυμίσω ότι ήμουν καλό παιδί φέτος, αν και, μεταξύ μας, εσύ το γνωρίζεις ήδη.\nΠρέπει, ωστόσο, να σου θυμίσω ότι φέτος βοήθησα όλους όσους άξιζαν τη βοήθειά μου και επιβράβευσα το καθετί που ήταν άξιο επιβράβευσης. Ήμουν δίκαιος σε κάθε περίπτωση και, όταν διάβαζα κάτι που άξιζε έπαινο, του τον χάριζα απλόχερα.\nΜάθε, λοιπόν, ότι μίλησα σε όλους τους γνωστούς μου για το πόσο μου άρεσε το THE FABULOUS FURRY FREAK BROTHERS OMNIBUS (Knockabout Comics) του Gilbert Shelton. Για αρκετές ημέρες, αφότου το διάβασα, έπρηζα τους φίλους μου, μπας και τους καταφέρω να ρίξουν μια ματιά στις περιπέτειες του Fat Freddy, του Phineas και του Eddie. Τους μιλούσα για την καυστική ματιά του δημιουργού ως προς την Αμερική εκείνων των δεκαετιών, την ψυχεδελική ατμόσφαιρα και το πανέξυπνο χιούμορ. Άσε, που, ως άλλος Λιακόπουλος, τους επαναλάμβανα ότι οι περισσότερες από 600 σελίδες του δικαιολογούν απόλυτα τα λεφτά τους!\nΕπιπλέον, επειδή είμαι καλός άνθρωπος, διάβασα το τεύχος #19 του ACME NOVELTY LIBRARY (Pantheon), χωρίς να έχω στο νου μου ότι δε θα μπορέσει να ξεπεράσει το #18. Και αποζημιώθηκα, καθώς η sci-fi πρώτη ιστορία έδεσε με τον πιο φυσικό τρόπο με τις μοναχικές αναζητήσεις που έχουμε συνηθίσει από τον Chris Ware. Και εκτός αυτού, ο δημιουργός πάτησε και σε κάποια πιο προκλητικά, από αυτά που μας έχει συνηθίσει, μονοπάτια, και η εξέλιξη είναι πάντα καλοδεχούμενη. Έτσι δεν είναι;\nΆγιε μου Βασίλη, το επόμενο θα μπορούσα να το προτείνω και σε σένα. Ένα από τα αγαπημένα μου ήταν και το THE CURIOUS CASE OF BENJAMIN BUTTON (Quirk Books), η μεταφορά σε graphic novel του ομώνυμου διηγήματος του F. Scott Fitzgerald. Θα σου άρεσε πολύ κι εσένα, γιατί μιλάει για έναν άνθρωπο που γεννιέται γέρος και πεθαίνει μωρό και πιστεύω ότι θα ταυτιστείς λίγο με το γεράκο, αν και, τώρα που το ξανασκέφτομαι, αν συνέβαινε κάτι τέτοιο και σε σένα, θα ήσουν με πάνες τώρα και κανείς μας δε θα έπαιρνε τα δώρα του – εκτός αν ανέβαινες στο έλκηθρο με Pampers. Μη σου μπαίνουν ιδέες, λοιπόν (γιατί το ξέρω ότι, αν σου μπει στο μυαλό, μπορείς να το κάνεις), αλλά διάβασέ το, ούτως ή άλλως. Το adaptation των Nunzio DeFillipis και Christina Weir είναι πιστό στο αρχικό διήγημα και υιοθετεί γρήγορους ρυθμούς και το σχέδιο του Kevin Cornell είναι πολύ καλό.\nΜιας και μιλάμε για adaptations (ελπίζω να μη σε ενοχλούν να αγγλικά μου, Άγιε Βασίλη – άλλωστε πίνεις όλη μέρα Coca Cola, που είναι και πολυεθνική), όταν κατέβεις από το τζάκι μου, για να αφήσεις τα δώρα κάτω από το δέντρο, ρίξε και μια ματιά σε δύο βιβλία που θα σου αφήσω παραδίπλα. Είναι το HOLMES του Omaha Perez από την AiT/PlanetLar και το SANDMAN: THE DREAM HUNTERS (από τη Vertigo, αλλά έχω προς το παρόν μόνο τα δύο πρώτα issues), το οποίο “μετέφερε” o P. Craig Russell, από την πρόζα του Neil Gaiman. Το πρώτο παρουσιάζει με υπερβολική επιμονή και γραφικότητα τα χούγια του Sherlock Holmes και το δεύτερο είναι ένα ακόμη πανέμορφο και ποιητικό adaptation του Russell.\nΓια να δεις, επίσης, πόσο δίκαιος είμαι, Άγιε μου Βασίλη, σου θυμίζω ότι τελικά αγόρασα το TOO COOL TO BE FORGOTTEN (Top Shelf), παρόλο που αρχικά δε μου γέμιζε το μάτι. Το απόλαυσα με το παραπάνω, όμως, και χάρηκα με την επιλογή μου αυτή, καθώς ο τρόπος που παρουσιάζει κάτι τόσο παράξενο (ή μήπως απλό;) ο Alex Robinson – μιλάω για την επιστροφή στην εφηβεία του, μετά από τον υπνωτισμό στον οποίο υποβλήθηκε για να κόψει το κάπνισμα – είναι γοητευτικός και γεννά απαντήσεις αλλά και ερωτήματα.\nΤο επόμενο comic, Άγιε μου Βασίλη, δεν είμαι σίγουρος ότι κάνω καλά που στο αναφέρω. Είναι το PAX ROMANA (Image Comics) του Jonathan Hickman. Και δεν είμαι σίγουρος, γιατί αναφέρεται κυρίως στη θρησκεία και ίσως παρεξηγηθείς. Βέβαια, δεν αναφέρεται καθόλου σε εσένα – κυρίως μιλάει για τους ανθρώπους και το πώς ο ένας προσπαθεί να ελέγξει τον άλλον μέσω της θρησκείας. Και το κάνει με έξυπνο και συμβολικό τρόπο: μια αποστολή του Βατικανού επιστρέφει στο παρελθόν, πριν το Σχίσμα των δύο Εκκλησιών, με σκοπό να ενδυναμώσει την Εκκλησία, ενάντια στις απειλές του μέλλοντος. Ήταν mini series σε τέσσερα issues και, μάλλον, το τελευταίο comic του Hickman που μου άρεσε.\nΑκόμη κι αν παρεξηγήθηκες, πάντως, με το PAX ROMANA, δεν ανησυχώ και πολύ. Το δώρο μου για φέτος το πήρα από το καλοκαίρι και άκουγε στο όνομα COMPLETE POPBOT (IDW). Ήταν η πιο πλήρης συλλογή του comic, το οποίο υπογράφει ο αγαπημένος μου Ashley Wood. Διέθετε και τα 7 issues και πολλά extras, σε hardcover δέσιμο.\nΣτην ίδια κατηγορία ανήκε και το BREAKDOWNS (Pantheon Books), το οποίο συγκέντρωσε διάφορα underground comics με αυτοβιογραφικό χαρακτήρα, από τον μοναδικό άνθρωπο που κέρδισε το Νόμπελ Λογοτεχνίας με comic – τον Art Spiegelman (MAUS). Φυσικά, η ωμότητα, το χιούμορ και η καφρίλα του BREAKDOWNS, δεν έχουν καμία σχέση με το MAUS.\nΘέλω, όμως, δώρο – μη με ξεχάσεις! Ιδανικά, θα ήθελα για το 2009, εκτός από ειρήνη, ευτυχία και υγεία, περισσότερα λεφτά για να παίρνω όλα όσα μου αρέσουν. Επίσης, αν είναι εύκολο, θα ήθελα να γράψει κάτι νέο ο Ivan Brunetti – όχι άλλες επανεκδόσεις! Το ίδιο θα ήθελα και για τον Evan Dorkin. Να τον πείσεις να αφήσει την τηλεόραση και να επιστρέψει στα comics. Επίσης, Άγιε μου Βασίλη, θα ήθελα πολύ να πείσεις τον Dave Sim να γράψει κάτι με ιστορία και εξέλιξη μέσα του. Δε λέω, καλά τα JUDENHASS και GLAMOURPUSS, αλλά θα ήθελα και κάτι με αρχή, μέση και τέλος. Να χαστουκίσεις, τέλος, τον Wood και να του πεις να μη ξαναβγάλει βλακεία σαν το φετινό (και ανολοκλήρωτο) DUO STARS, αλλά και όλους αυτούς από τη Marvel και τη DC, μπας και σταματήσουν τα mega-crossover-super-the-universe-will-never-be-the-same-final events.\nΣ’ ευχαριστώ, Άγιε μου Βασίλη, και να έχεις υπόψη σου ότι το 2009 προβλέπεται μια πολύ καλή χρονιά για τα comics. Ή, τουλάχιστον, αυτή την εντύπωση μου έχει δώσει, απ’ όσα έχω ακούσει μέχρι τώρα.


Ανδρέας Μπαρδάκης, δημιουργός της διαδικτυακής ομάδας ΣΥΝΗΓΟΡΟΣ ΤΩΝ ΑΜΕΑ: ΕΝΦΙΑ 2016 (Για ΑμεΑ και οικονομικά αδύναμους)\nΑναρτήθηκε από Ανδρέας Μπαρδάκης στις 10:41:00 μ.μ.\nTzinaa Pappa 23 Αυγούστου 2017 - 11:14 μ.μ.\nΘελω να σας πω,οτι εγω δεν πληρωσα ΠΟΤΕ ΕΜΦΙΑ,γιατι δεν μπορω να το πληρωσω. Εχω αναπηρια 67% απο το 2015.Παιρνω απο την προνοια συνταξη αναπηρικη 618 ευρω καθε δυο μηνες και απο ενα ενοικιο 170 ευρω τον μηνα.Ειμαι διαζευγμενη απο το 2008.Δεν εχω γονεις,ουτε αδερφια να με στηριξουν σε οτιδηποτε.Με το ζορι καταφερνα να επιβιωσω με τα 479 ευρω τον μηνα. Απο που να δωσω λοιπον τον ΕΜΦΙΑ?! Δικαιουμαι νομιμως να ΜΗ τον πληρωνω?


HP Slate με Adobe Flash και Air demo | Pestaola\nby Stefanos Kofopoulos • On 09-03-2010 • AT 12:10 pm • 13 ΣΧΟΛΙΑ\nΜετά την παρουσίαση του HP Slate και μια σύντομη ιστορική αναδρομή στις σχεδιαστικές ρίζες, η HP σοβαρεύεται και σε συνεργασία με την Adobe δείχνουν στον κόσμο τι μπορεί να κάνει το δικό τους tablet. Τίποτα περισσότερο ή λιγότερο από αυτό που θα περιμένατε, δηλαδή βίντεο μέσα από Flash και demo application στο Air. Χαρακτηριστική όμως είναι η απουσία χρήσης του δημοφιλέστερου video sharing site στον κόσμο, λέγε με YouTube αλλά και η παρουσίαση του HP Slate χωρίς παράθυρα. Δεν μπορώ να πιστέψω ότι ο τηλεθεατής του MTV θα αγοράσει το Slate και δεν θα ασχοληθεί με το YouTube. Μου είναι πιο εύκολο όμως να παρατηρήσω την κόντρα HTML5 vs Flash που τροφοδοτεί το Google και το Vimeo, κάτι που η Adobe δεν συμπαθεί για προφανείς λόγους.\nΜιλώντας για τα Windows στο HP Slate, κυριολεκτικά το UI των Windows έχει καλυφθεί με ένα layer που παρουσιάσει μόνο κουμπιά για να ξεκινούν τα apps και όχι τον συνηθισμένο τρόπο που χρησιμοποιούμε καθημερινά στα Windows. Έξυπνη κίνηση που μακάρι να βρει μιμητές και να βελτιωθεί προς σε αυτή την κατεύθυνση. Όσο για την αναφορά στα Flash games, θα παρατηρήσετε ότι το demo δείχνει παιχνίδι που έχει φτιαχτεί για χρήση σε touchscreen συσκευή, όχι με ποντίκι.\nΤο HP Slate είναι μικρό, όμορφο, sexy και δεν έχει κανέναν από τους περιορισμούς του iPad. Για να δούμε τι θα καταφέρει η Hewlett Packard με την βοήθεια της Adobe και άλλων εταιρειών.\nBy marvel • on 09.03.2010 • at 12:29 pm\nενδιαφέρον..πολύ καλός ανταγωνισμός για το ipad…μονο να δούμε και την τιμή..θα το προτιμούσα πάντως από το ipad :D\nBy iatridis • on 09.03.2010 • at 12:40 pm\nΑπό το video φαίνεται κατ’αρχάς ότι η ανταπόκριση της touch screen θυμίζει έντονα τα Touchsmart της HP. Όποιος έχει χρησιμοποιήσει τους συγκεκριμένους υπολογιστές ξέρει ότι η touch εμπειρία σε αυτά απέχει έτη φωτός απο αυτά που έχουμε συνηθίσει σε iPhone και λοιπές συγχρονες capacitive οθονες (πχ HD2). Επίσης το ότι θα τρέχει ενα Flash/Air περιβάλλον πάνω απο τα Windows 7 και με αυτό το hardware μόνο για καλό δεν το βλέπω. Επίσης τι να το κάνεις το Flash αν απ’την αρχήγ πρέπει να περιμένεις να ξαναγραφτουν τα flash games/apps για touch συσκευές. Είναι δεδομένο ότι η έλλειψη ποντικιού αχρηστεύει πολλές εφαρμογές του flash (βλέπε mouseover) και στα video δεν βλέπω κάτι να το υποκαθιστά.\nΤο γενικότερο πρόβλημα με τα tablets κατα την γνώμη μου είναι ότι προσπαθούν σε ένα άλλο φορμα να πλασσάρουν το ίδιο ακριβώς περιβάλλον με τα PC, xωρίς να δίνουν κάτι το καινούργιο. Γι’αυτο πιθανότατα το iPad θα πετύχει και γι αυτό θεωρώ ότι ο ανταγωνισμός στο iPad θα έρθει όχι απο τις Windows λύσεις αλλά από προτάσεις όπως το Microsoft Courrier.\nBy Titanas • on 09.03.2010 • at 12:56 pm\nΤο tablet δεν είναι PC αλλά κάτι ενδιάμεσο από κινητό και υπολογιστή. Με τα Windows 7 ναι μπορεί να κάνει θεωρητικά ό,τι και ένα PC αλλά το θέμα είναι πόσο βολεύει αυτό. Θα δείξει ο καιρός και οι πωλήσεις τόσο του iPad όσο και του ανταγωνισμού όπως ακριβώς συνέβη με τα netbooks και της κατηγορίας που δημιούργησαν\nBy alex • on 09.03.2010 • at 2:26 pm\nχα,χα η HP χτυπά σε ένα από τα αδύναμα σημεία της apple και πολύ καλά κάνει!\nBy Titanas • on 09.03.2010 • at 2:31 pm\nΔεν είμαι σίγουρος ότι όλα αυτά που ισχυρίζονται, ισχύουν στην πραγματικότητα. Ένα πολύ καλό άρθρο που γράφτηκε πρόσφατα έλεγε ότι το Flash δεν είναι καλό για τα mobile devices και κινητά γιατί πολύ απλά ό,τι έχει σχεδιαστεί σήμερα στο web είχε σαν προϋπόθεση τον κέρσορα και το πληκτρολόγιο, όχι το tap – tap.\nΑυτό που είδαμε στο βίντεο του Slate ήταν tap friendly αλλά δεν είναι έτσι στην πραγματικότητα, ούτε καν οι διαφημίσεις που υποτίθεται θέλουν να τραβήξουν προσοχή. Θα έχει ενδιαφέρον η μάχη με τους υποστηρικτές και μη του Flash. Μερικοί μήνες υπομονή ακόμα για να δούμε τις πωλήσεις.\nBy giannis • on 09.03.2010 • at 2:54 pm\nΘα έχει πολύ ενδιαφέρον να δούμε την τιμή του.Πάντως εγώ τόσο καιρό δεν έκραζα απλά το ipad για τις πολλές ελλείψεις που έχει αλλά και γενικότερα δεν πιστεύω πως η συγκεκριμένη κατηγορία των tablets έχει να δώσει\nBy Cheez • on 09.03.2010 • at 3:38 pm\nΟι tablet υπολογιστές ήρθαν για να μείνουν και σίγουρα είναι το μέλλον, αλλά αυτό το HP δεν θα το αγόραζα ακόμα και 200 ευρώ να είχε η αγορά του.\nΔεν βλέπω να έχει κάτι το καινούργιο να μου προσφέρει, απλά ένα theme πάνω απο τα windows. Windows έχω, OSx έχω, θέλω κάτι διαφορετικό για την touch συσκευή μου που θα πρέπει να είναι fun πάνω απ όλα.\nΓι’ αυτό και το iPad μαζί με το Courier είναι συσκευές που έχουν τραβήξει τα βλέματα του κόσμου και σαφώς και τα δικά μου.\nBy Titanas • on 09.03.2010 • at 4:01 pm\nΓια αυτό αν πρόσεξες, τόσο το iPad όσο και το Courrier πλασάρονται σε πιο casual φάση, όχι όπως το HP Slate που θέλει να πουλήσει ότι είμαι υπολογιστής σε βολική μορφή.\nBy Cheez • on 09.03.2010 • at 4:18 pm\nΑκριβώς έτσι. Αυτό που μου κάνει εντύπωσει επίσης είναι πως ενω έχουμε δει εδώ και χρόνια οτι είναι αποτυχία αυτό το πράγμα, δλδ να βάζουν το full λειτουργικό σε tablet, συνεχίζουν και το κάνουν και μάλιστα θέλουν να λένε οτι μπορεί να ανταγωνιστεί το iPad.\nΓενικά ποτέ δεν ήμουν fun της HP, αλλά μου κάνει ιδιαίτερη εντύπωση πως μια εταιρία σαν την HP δεν έχει μια καλύτερη ιδέα απο αυτή.\nΤο μόνο σίγουρο είναι πως ανυπομωνώ να πάρω ένα tablet (ίσως και 2 τελικά :P). Άντε να δούμε πόσο θα μπορούμε να αγοράσουμε το iPad (που αν και δεν με έχει κερδίσει εντελώς, θέλω tablet και μέχρι να βγει το courier δεν αντέχω να περιμένω) απο ebay.\nBy Titanas • on 09.03.2010 • at 4:25 pm\nΑποτυχία ήταν το πείραμα να βγει το desktop λειτουργικό με κάποιες μικρές αλλαγές σε tablet / touch οθόνη. Δεν πιάνει αυτό το πράγμα ακόμα και αν έχεις pen. Μόνο ελάχιστες βιομηχανικές και ειδικές εφαρμογές χρησιμοποιούν tablets με αυτό τον τρόπο.\nBy Cheez • on 09.03.2010 • at 5:17 pm\nyep. Παρ’ όλα αυτά, το δοκιμάζουν ακόμα. Δεν νομίζω να καταφέρει να πάρει κάποιο κομμάτι της πίτας το HP Slate. Απλά δεν μπορώ να φανταστώ γιατί να το αγοράσει κάποιος.\nΕγώ που είμαι κατά των netbook, μάλλον θα προτιμούσα ένα netbook αντι του HP Slate, αν δεν είχα άλλες επιλογές.\nBy Χώμα • on 10.03.2010 • at 9:56 pm\nΤα tablet είναι το μέλλον, σίγουρα είναι βαρετό να διαβάζεις από τον Η/Υ, να βλέπεις μαιλ κτλ.\n1. Χρειαζόμαστε προσαρμογή του λειτουργικού στη νέα κατάσταση [ταχύτητα εκκίνησης, νέα και βολικά εικονίδια]\n2. Καλές εφαρμογές και ολοκλήρωση τους. Τι να κάνω το μηχάνημα, που αν θέλω να διαβάσω ένα pdf, θα πρέπει να στείλω μαιλ και να αγοράσω και μια εφαρμογή;\n3. Αντοχή. Η καταπόνηση σε αυτές τις συσκευές θα είναι λογικά μεγαλύτερη από τα κινητά. Κάτι οι διαστάσεις, κάτι που δεν τα έχουμε συνηθίσει θα βγουν ζημιές και καλό θα ήταν να μην αποθαρρυνθεί ο κόσμος από αυτό.\nΕλπίζουμε στο καλύτερο!\nBy Titanas • on 11.03.2010 • at 12:04 am\nΤο μέλλον δεν είναι ακριβώς.. όχι τώρα. Ελπίζω όμως με την δημιουργία του iPad και τον ανταγωνισμό να προσπαθεί να γίνει ένα καλύτερο iPad, σε 2 χρόνια από τώρα αυτοί που δεν είχαν υπολογιστή και αγόρασαν ένα tablet για να μπαίνουν στο internet να έχουν μια σημαντικά βελτιωμένη εμπειρία σε σύγκριση με αυτό που χρησιμοποιούμε σήμερα. Οθόνη, ποντίκι, πληκτρολόγιο.


Νέοι για το περιβάλλον: Να σταματήσει τώρα την καύση σκουπιδιών η ΑΓΕΤ - volos.ert.gr\nΚαλούμε τους μαθητές, τους φοιτητές, τους εργαζόμενους αλλά και τους άνεργους νέους και νέες της πόλης να συμμετέχουν στον αγώνα κατά της καύσης RDF/SRF1. Ο αγώνας αυτός αφορά τη ζωή μας και το μέλλον μας!\n«Από την καύση RDF σε κλιβάνους τσιμεντοβιομηχανίας είναι δυνατόν να απελευθερωθούν στην ατμόσφαιρα ποικίλοι ρύποι…αιωρούμενα σωματίδια… υδροχλώριο… πτητικές οργανικές ενώσεις, βαρέα μέταλλα… το σημαντικότερο πρόβλημα συνιστούν οι διοξίνες … για τις οποίες δεν έχουν προσδιοριστεί κατώτερα όρια…» 2\nΟι ενώσεις αυτές έχουν χαρακτηριστεί ως «σιωπηλός θάνατος» καθώς είναι άχρωμες, άοσμες και δρουν συσσωρευτικά στον λιπώδη ιστό του ανθρώπου. Αυτό σημαίνει ότι οι επιπτώσεις στην ανθρώπινη υγεία δεν είναι άμεσα ορατές, αλλά έπειτα από έντονη έκθεση σε αυτές, εκδηλώνονται με την μορφή καρκίνων, γενετικών ανωμαλιών, και άλλων σοβαρών ασθενειών του νευρικού, καρδιαγγειακού, αναπνευστικού, ενδοκρινικού συστήματος. Για το λόγο αυτό δεν μπορούν να προσδιοριστούν κατώτερα όρια που να διασφαλίζουν ότι δε θα υπάρχουν αρνητικές συνέπειες.\n«Μια από τις σημαντικότερες πηγές διοξινών είναι η καύση των χλωριωμένων πλαστικών PVC… εισέρχονται στον ανθρώπινο οργανισμό με την τροφή, τον αέρα ή την επαφή με υλικά και έδαφος … Τα έμβρυα και τα νεογέννητα είναι πιο ευαίσθητα στην έκθεση σε διοξίνες… Η μακροχρόνια έκθεση σε διοξίνες συνδέεται με νεοπλάσματα (σσ καρκίνους)… βλάβες του αναπτυσσόμενου νευρικού συστήματος, του ενδοκρινικού συστήματος και των αναπαραγωγικών λειτουργιών»3.\nΤέλος, προϊόν της καύσης αποτελεί και η τοξική τέφρα, αιωρούμενη και στερεή, η οποία (αιωρούμενη) εν μέρει διασπάται σε μικρότερα σωματίδια και διαπερνά τα φίλτρα ενώ η υπόλοιπη (στερεή) ενσωματώνεται στο παραγόμενο τσιμέντο. Είναι λοιπόν ξεκάθαρο ότι η καύση σκουπιδιών (RDF/SRF) στην ΑΓΕΤ αποτελεί θανάσιμο κίνδυνο για το περιβάλλον, την υγεία και το μέλλον μας.\nΤι καίει η ΑΓΕΤ;\nΗ ΑΓΕΤ-Lafarge ήδη καίει δεκάδες χιλιάδες τόνους σκουπιδιών (RDF και άλλων «απορριμματικών καυσίμων») κάθε χρόνο. Για να καταλάβουμε τις ποσότητες που καίγονται έξω από τις πόρτες μας αρκεί να αναλογιστούμε ότι η ΑΓΕΤ έχει άδεια να καίει το 1/6 του συνόλου των σκουπιδιών που θα καίγονται σε όλη την Ευρώπη και το 85% του συνόλου των «απορριμματικών καυσίμων» που προβλέπονται από το Εθνικό Σχέδιο Διαχείρισης Αποβλήτων για ολόκληρη την Ελλάδα!\nΤα σκουπίδια έρχονται από την Ιταλία και από το ΧΥΤΑ Φυλής στην Αθήνα και είναι κυρίως πλαστικά. Υπάρχουν υποψίες και καταγγελίες ακόμη και για ραδιενεργά απόβλητα έρχονται στην ΑΓΕΤ είτε από το Ισπανικό λιμάνι της Θέουτα στη Β. Αφρική είτε από τη Φυλή.\nΟι επιπτώσεις στην υγεία και την οικονομία\nΕπιπλέον θα πληγούν βασικοί τομείς της τοπικής οικονομίας όπως ο αγροτικός και ο κτηνοτροφικός καθώς επίσης και ο τουρισμός λόγω της δυσφήμησης του τόπου.\nΚυβερνήσεις – Περιφέρεια – Δήμος – Δικαιοσύνη\nΤην άδεια στην ΑΓΕΤ να καίει σκουπίδια την έδωσαν όλες οι κυβερνήσεις των τελευταίων ετών (ΝΔ, ΣΥΡΙΖΑ, ΚΙΝΑΛ κλπ). Σήμερα μάλιστα η καύση σκουπιδιών επεκτείνεται σε όλη τη χώρα. Ευθύνες για το έγκλημα έχει και η Περιφέρεια Θεσσαλίας και ο Δήμος Βόλου.\nΗ Δημοτική Αρχή Μπέου θέλει να φτιάξει εργοστάσιο παραγωγής καύσιμων σκουπιδιών (SRF) που μετά θα καίγονται στην ΑΓΕΤ. Η Περιφέρεια Θεσσαλίας έχει δώσει την άδεια στο Δήμο Βόλου να φτιάξει τέτοιο εργοστάσιο. Η Δικαιοσύνη αρνείται να προστατέψει ουσιαστικά τους πολίτες. Για παράδειγμα απέρριψε τα ασφαλιστικά μέτρα κατά της ΑΓΕΤ τον Οκτώβριο 2019.\nΟι αγώνες μας μπορούν να τους σταματήσουν\nΜόνο αν στηριχτούμε στις δικές μας δυνάμεις μπορούμε να ασκήσουμε τέτοια πίεση στην κυβέρνηση ώστε να την εξαναγκάσουμε να σταματήσει την καύση. Χρειάζεται μαζικό κίνημα διαρκείας που να περιλαμβάνει μεγάλα συλλαλητήρια, εκδηλώσεις, συντονισμένες και μαζικές καταλήψεις σε σχολεία και σχολές, παν-εκπαιδευτικές μέρες δράσης, στάσεις εργασίας και με απεργίες!\nΘέλεις να ενημερωθείς και να βοηθήσεις κι εσύ στην ενημέρωση; Θέλεις να συμμετέχεις στις συνελεύσεις μας; Θέλεις να ενισχύσεις τον αγώνα κατά της καύσης σκουπιδιών στο σχολείο ή στη σχολή σου; Έλα σε επαφή μαζί μας!\n· Να σταματήσει τώρα η καύση σκουπιδιών από την ΑΓΕΤ και σε όλη τη χώρα!\n· Να μην δημιουργηθεί εργοστάσιο παραγωγής SRF από το Δήμο Βόλου!\n· Να προχωρήσει η οικολογική διαχείριση των απορριμμάτων: Πολλά μικρά κέντρα και όχι ένα μεγάλο, με μείωση-πρόληψη και σύστημα πολλών κάδων, ανακύκλωση, κομποστοποίηση (δηλ. παραγωγή λιπάσματος), επαναχρησιμοποίηση.\nΝΕΟΙ ΓΙΑ ΤΟ ΠΕΡΙΒΑΛΛΟΝ\n1. Το RDF/SRF είναι αφυδατωμένα και συμπιεσμένα σκουπίδια με μεγάλη περιεκτικότητα σε πλαστικό.


Η Μίλαν έμεινε με δέκα παίκτες από το πρώτο λεπτό και δεν άντεξε την πίεση της Νάπολι, η οποία πήρε τη νίκη με 3-0 στο «Σαν Πάολο» χάρη σε τρία γκολ σε διάστημα έξι λεπτών. Χάμσικ (70’), Ιγκουαίν (74’) και Γκαμπιαντίνι (76’) οι σκόρερ των «παρτενοπέι» που βρίσκονται στο -4 από την 3η Λάτσιο.\nΓια 70 λεπτά η Μίλαν κρατούσε στο μηδέν την Νάπολι, παίζοντας όλο το παιχνίδι αριθμητικό μειονέκτημα, ωστόσο στη συνέχεια κατέρρευσε… Η ομάδα του Ράφα Μπενίτεθ πέτυχε τρία γκολ σε έξι λεπτά και πήρε τη νίκη με 3-0 στο «Σαν Πάολο», μειώνοντας στο -4 από την 3η θέση που οδηγεί στα προκριματικά του Τσάμπιονς Λιγκ.\nΤο ξεκίνημα του αγώνα ήταν εφιαλτικό για τους «ροσονέρι» καθώς πριν τη συμπλήρωση ενός λεπτού ο Ντε Σίλιο ανέτρεψε τον Χάμσικ στην περιοχή και αποβλήθηκε με κόκκινη κάρτα.\nΠαρόλα αυτά ο Ντιέγκο Λόπεθ απόκρουσε το πέναλτι του Ιγκουαίν, κρατώντας το 0-0, το οποίο έμεινε μέχρι το φινάλε του πρώτου μέρους, καθώς η Νάπολι δεν μπόρεσε να διασπάσει την άμυνα της Μίλαν. Μάλιστα οι «ροσονέρι» θα μπορούσαν να προηγηθούν στο 39’, ωστόσο η κεφαλιά του Μποναβεντούρα χτύπησε στο δοκάρι του Αντούχαρ.\nΣτην επανάληψη οι «παρτενοπέι» ανέβασαν την απόδοση τους και έφτασαν κοντά στο γκολ στο 59’, όταν ο Παλέτα έστειλε τη μπάλα στο δοκάρι σε προσπάθεια να απομακρύνει τη μπάλα σε γύρισμα του Καγιεχόν.\nΔύο λεπτά μετά ο Ιντζάγκι έριξε στο παιχνίδι τον Μπονέρα αντί του Μποκέτι και από λάθος του Ιταλού ήρθε το πρώτο γκολ της Νάπολι στο 70ο λεπτό. Ο αμυντικός των φιλοξενούμενων απομάκρυνε λανθασμένα τη μπάλα, η οποία στρώθηκε στον Χάμσικ και ο Σλοβάκος άνοιξε το σκορ με σουτ εντός περιοχής.\nΤο γκολ σήμανε την κατάρρευση της Μίλαν, η οποία δέχτηκε ακόμα δύο γκολ σε διάστημα λίγων λεπτών. Στο 74’ ο Ιγκουαίν «έγραψε» το 2-0 με ωραία τελείωμα και δύο λεπτά μετά ο Γκαμπιαντίνι διαμόρφωσε το τελικό αποτέλεσμα.\nΑυτή ήταν η 3η συνεχόμενη ήττα για την Μίλαν, που βρίσκεται στην 10η θέση και στο -5 από την 9η Τορίνο.


Αετιά, η (Τσούργιακας). Γράφει ο Βασίλης Αποστόλου (Από το βιβλίο μου ΟΙΚΙΣΜΟΙ ΓΡΕΒΕΝΩΝ). | Εφημερίδα Κοζάνη efkozani.gr kozani ειδήσεις μικρές αγγελίες δυτική μακεδονία\nHome Εμπορικός Οδηγός Ειδήσεις Αετιά, η (Τσούργιακας). Γράφει ο Βασίλης Αποστόλου (Από το βιβλίο μου ΟΙΚΙΣΜΟΙ ΓΡΕΒΕΝΩΝ).\nΑετιά, η (Τσούργιακας). Γράφει ο Βασίλης Αποστόλου (Από το βιβλίο μου ΟΙΚΙΣΜΟΙ ΓΡΕΒΕΝΩΝ).\nPosted By: Εφημερίδα Κοζάνη efkozani.gron: 18 Φεβρουαρίου, 2019 In: ΕιδήσειςNo Comments\nΤους αθλητές που διακρίθηκαν σε πανελλήνιο, ευρωπαϊκό, βράβευσε η Περιφέρεια Δυτικής Μακεδονίας


Νεπαλ-Συνεντευξη Κιραν: «Προτιμουμε τον αγωνα στους δρομους» (19/12/2013) | παρα ποδα\nΝεπαλ-Συνεντευξη Κιραν: «Προτιμουμε τον αγωνα στους δρομους» (19/12/2013)\nΔεκέμβριος 26, 2013 Σχολιάστε\nΣυνέντευξη Κιράν: «Προτιμούμε τον αγώνα στους δρόμους» (19/12/2013)\nΦημολογείται ότι παρότι το κόμμα σας απέρριψε τη συμμετοχή στις εκλογές για τη Συντακτική Συνέλευση, μέλη σας πήραν χρήματα από κάποια κόμματα και υποψηφίους, ψηφίζοντάς τους. Τι ισχύει στην πραγματικότητα; Μπορείτε να πείτε κάτι για αυτή τη σοβαρή καταγγελία;\nΕίχατε πει ότι η αντιεκλογική σας εκστρατεία ήταν επιτυχής. Ωστόσο, οι εκλογές πραγματοποιήθηκαν και οι διάφοροι υποψήφιοι εκλέχτηκαν. Πώς ισχυρίζεστε λοιπόν ότι επιτύχατε; Είναι λογικό;\nΟ παραπάνω ισχυρισμός είναι αβάσιμος. Αν βρείτε περιπτώσεις όπου τσεπώσαμε χρήματα, παρακαλώ, δώστε μας περισσότερες λεπτομέρειες. Ωστόσο, μέχρι τότε, οι ισχυρισμοί αυτοί είναι εντελώς κακόβουλοι και διακινούνται για να συκοφαντήσουν το κόμμα μας. Εντούτοις, θα μπορούσα να παραδεχτώ ότι, σε μεμονωμένες περιπτώσεις, θα μπορούσε κάτι τέτοιο να υπάρξει, και μπορεί πράγματι να έχει συμβεί γιατί, απλούστατα, σάπια αυγά μπορεί κανείς να βρει παντού. Τέτοιοι τύποι θα μπορούσαν να βρίσκονται σε όλα τα κόμματα. Μερικοί παράλογοι μπορεί να έχουν προβεί σε τέτοιες ανόητες πράξεις.\nΑν μάθουμε ότι τέτοια ολισθήματα έχουν γίνει, τότε σίγουρα θα επιβάλουμε ποινές ενάντια σε όσους έκαναν τέτοιες ντροπιαστικές ενέργειες. Η Κεντρική Επιτροπή του κόμματός μας επίσης έχει πει ότι κομματικές ποινές θα επιβληθούν σε όσους θα προέβαιναν σε τέτοιες λανθασμένες κινήσεις. Όμως, γεγονός παραμένει ότι τέτοιες φήμες είναι εντελώς αβάσιμες.\nΣχετικά με το δεύτερο ερώτημά σας, για να είμαι ειλικρινής, η αντιεκλογική μας εκστρατεία ήταν μια μεγάλη επιτυχία. Είναι σημαντική η κατανόηση αυτής της πολιτικής πτυχής. Υπήρξαν διάφορα επιχειρήματα που κυκλοφορούν. Διακινείται, για παράδειγμα, ότι 70% των εκλογέων ψήφισαν. Πρόκειται για γκεμπελική προπαγάνδα καθώς, αν δείτε τα διαθέσιμα στατιστικά στοιχεία, δεν θα συνάγετε αυτό τον ισχυρισμό περί συμμετοχής 70%. Συνέβη κάτι διαφορετικό και αυτό είναι προφανές. Γεγονός είναι πως όσοι μποϊκόταραν τις εκλογές δεν είχαν καν γραφτεί στους εκλογικούς καταλόγους. Επιπλέον, όλοι οι εκλεγμένοι βοηθήθηκαν από νοθεία. Καμία έρευνα δεν έχει διεξαχθεί για όλα αυτά, ούτε ποιος ούτε πόσο ευνοήθηκε. Εμείς, εκ μέρους των 33 κομμάτων της συμμαχίας μας, έχουμε προετοιμάσει μια έρευνα, βάσει στοιχείων που συλλέξαμε. Και αυτά δεν μας επιτρέπουν να αποδεχτούμε πως οι εκλογές διεξήχθησαν με τον τρόπο που μας λένε. Τα στοιχεία που ανακοίνωσε η εκλογική επιτροπή δεν ανταποκρίνονται στην πραγματικότητα. Πρέπει να αναλύσουμε την κατάσταση λαμβάνοντας υπόψη συνολικά τον πληθυσμό. Οποιοσδήποτε ισχυρισμός που δεν γίνεται βάσει αυτού, δεν είναι σωστός και κανένας δεν τον πιστεύει.\nΕπομένως, τι έχετε τώρα να πείτε για το Νεπαλέζικο Κογκρέσο (ΝΚ), το ΚΚΝ/ΕΜΛ και το ΕΚΚΝ(Μ);\nΑναφορικά με το ΝΚ και το ΚΚΝ/ΕΜΛ, η άποψή μας παραμένει η ίδια με το παρελθόν, καθώς, τίποτε δεν έχει αλλάξει. Πριν από 18 χρόνια, το ΝΚ και το ΚΚΝ/ΕΜΛ βρίσκονταν στην κυβέρνηση, ωστόσο, εμείς προβήκαμε σε μια διαφορετική κίνηση και τα ανατρέψαμε όλα. Από τότε, πάνω κάτω, τα πράγματα είναι ίδια. Για να το θέσω ευγενικά, η χώρα έχει επιτρέψει στην κατάσταση που υπήρχε το 1990. Οι οπαδοί του στάτους κβο κυριαρχούν στη νεπαλέζικη πολιτική ζωή. Η χώρα ήρθε σε αυτή την κατάσταση, με την αγνόηση του 10ετούς λαϊκού πολέμου και του μηδενισμού των κατακτήσεών του. Δεν είμαστε στη Συντακτική Συνέλευση. Οι άλλοι, οι ομώνυμοι μαοϊκοί, παρότι τους αποκαλούμε νεορεβιζιονιστές, επίσης δεν βρίσκονται. Επομένως, όταν τα δύο επαναστατικά κόμματα δεν βρίσκονται στη Συντακτική, σε τι έχει ωφελήσει αυτή; Ποια είναι η πολιτική κατάσταση; Είναι ακριβώς όπως στο παρελθόν. Να γιατί η χώρα έχει γυρίσει στο 1990. Οι οπισθοδρομικές δυνάμεις έχουν κυριαρχήσει. Οι δυνάμεις αυτές αγνοούν τις λαϊκές προσδοκίες και φροντίζουν μόνο να διατηρούνται στην εξουσία.\nΑναφορικά με το ΕΚΚΝ(Μ), τα πράγματα είναι πιο δύσκολα. Η σημερινή κατάστασή του είναι το καθαρό αποτέλεσμα της αποδοχής της ειρηνευτικής διαδικασίας και της διάλυσης του μαοϊκού στρατού. Είναι οι εσφαλμένες κομματικές πράξεις του παρελθόντος η αιτία της κατάστασης στην οποία βρίσκεται. Παλιότερα μας έλεγαν ότι η ενοποίηση των δύο στρατών και η εκπόνηση Συντάγματος θα πηγαίνουν παράλληλα. Αυτός είναι ο πρώτος λόγος για τον οποίο εμείς αποχωρήσαμε από το κόμμα αυτό. Έκαναν όλοι τη δουλειά μόνοι τους. Για παράδειγμα, έφεραν τον πρόεδρο του Ανωτάτου Δικαστηρίου Khil Raj Regmi στην πρωθυπουργία, κινητοποίησαν τον εθνικό στρατό εναντίον μας, έφτασαν να γίνουν τα όργανα ξένων δυνάμεων και να δρουν κατ’ εντολή τους. Έκαναν τα πάντα. Θυσίασαν την εκπόνηση του φιλολαϊκού Συντάγματος.\nΕμείς, πάντως, μιλάμε ακόμα και με όσους έμειναν εκτός εξουσίας. Στην πολιτική, οι πόρτες παραμένουν πάντοτε ανοιχτές για συνομιλίες και ουσιαστικές συζητήσεις. Θα μιλήσουμε ακόμα και με το σύντροφο Πρατσάντα και το ίδιο θα κάνουμε και με το ΝΚ και με το ΚΚΝ/ΕΜΛ. Οι συνομιλίες θα διεξαχθούν γιατί είναι αναγκαιότητα. Γεγονός είναι ότι το ΝΚ και το ΚΚΝ/ΕΜΛ υπερασπίζονται τους οπαδούς του στάτους κβο και οι μαοϊκοί όπως οι Πρατσάντα και Μπαμπουράμ Μπαταράι προτίμησαν να γίνουν ουρά του ΝΚ και του ΚΚΝ/ΕΜΛ. Όμως, στόχος μας είναι η εκπόνηση ενός λαϊκού Συντάγματος, το οποίο το απορρίπτουν αυτοί. Επομένως, εμείς θα πρέπει να προνοήσουμε για να ξεκινήσουμε ένα ρωμαλέο κίνημα στους δρόμους.\nΕπομένως, ποια θα είναι η κατάληξη της Συμφωνίας 12 σημείων; Το κόμμα σας την αποδέχεται ή την απορρίπτει; Πώς θα προχωρήσετε αν την απορρίπτετε;\nΤο κύριο είναι πως η λεγόμενη συμφωνία 12 σημείων και η Συνεκτική Ειρηνευτική Συμφωνία έχουν αχρηστευτεί. Τελείωσαν.. Η συζήτηση περί αποδοχής ή απόρριψής τους είναι περιττή. Είναι άκυρες και χωρίς νόημα. Έχουμε πει εδώ και περίπου 7 μήνες ότι με ένα βασικό τμήμα για την ειρήνευση να βρίσκεται εκτός της ειρηνευτικής διαδικασίας, εκλογές για τη δεύτερη Συντακτική Συνέλευση στερούνται νοήματος, καθώς δεν θα φέρουν ένα φιλολαϊκό Σύνταγμα. Να γιατί η συμφωνία 12 σημείων έχει πλέον αχρηστευτεί και δεν έχει σημασία. Το ίδιο ισχύει και για την Συνεκτική Ειρηνευτική Συμφωνία. Επομένως, θα κάνουμε ειλικρινείς προσπάθειες για την εγκαθίδρυση μιας λαϊκής δημοκρατικής τάξης και για ένα νέο ξεκίνημα. Ο αγώνας μας θα είναι ένας νέος αγώνας από κάθε άποψη. Όσον αφορά το θέμα του αγώνα, πολύ σύντομα, το Πολιτικό Γραφείο του κόμματος θα συνεδριάσει. Αργότερα, θα διεξάγουμε νέες κινητοποιήσεις. Οι επόμενοι τρεις μήνες θα αξιοποιηθούν για την οργανωτική μας ενδυνάμωση. Έπειτα θα μπούμε σε έναν αγώνα. Θα θέσουμε τα ζητήματα των τάξεων, του φύλου και των κοινοτήτων. Θα κάνουμε ειλικρινείς προσπάθειες που θα στοχεύουν στην εγκαθίδρυση μιας νέας λαϊκής δημοκρατικής τάξης.\nΠοια είναι τα άμεσα σχέδια του κόμματός σας;\nΕπί του παρόντος, καλούμε στη δημιουργία μιας συνδιάσκεψης που θα αποτελείται από όλα τα πολιτικά κόμματα. Αυτή η Συντακτική Συνέλευση σίγουρα θα αποτύχει να εκπονήσει ένα Σύνταγμα φιλολαϊκό. Να γιατί πρέπει να διαλυθεί. Αν πραγματικά επιθυμούν να βγούμε από το σημερινό πολιτικό αδιέξοδο, τότε πρέπει να συγκαλέσουμε μια συνάντηση στην οποία θα συμμετέχουν όλα τα πολιτικά κόμματα, όπου θα συζητήσουμε τα πάντα και από την οποία θα βρούμε την επιθυμητή λύση. Ας κάνουμε αυτή τη συνάντηση ισχυρή. Αν μπορούμε να κινηθούμε μαζί με αυτό τον τρόπο, τότε θα μπορέσουμε να βρούμε τη σωστή λύση στα τρέχοντα προβλήματα. Αν μια τέτοια συνάντηση πραγματοποιηθεί, είμαστε πρόθυμοι να κάνουμε κοινές προσπάθειες με το ΝΚ, το ΚΚΝ/ΕΜΛ και το ΕΚΚΝ(Μ). Δεν έχουμε απομακρυνθεί από τα άλλα κόμματα, αντίθετα, επιθυμούμε να βαδίσουμε μαζί. Και ακριβώς με βάση την επικρατούσα τότε κατάσταση και εκείνη τη συνάντηση, θα μπορέσουμε να εκπονήσουμε ένα πανεθνικό κείμενο. Όμως, από όσα καταλαβαίνουμε, δεν επιθυμούν να κινηθούν κατ’ αυτό τον τρόπο. Εμείς πάντως, θα κινηθούμε σίγουρα μπροστά, για την εγκαθίδρυση μιας νέας δημοκρατικής τάξης, του λαού.\nΛέγεται ότι το κόμμα σας θα μπει στην Πολιτική Επιτροπή Υψηλού Επιπέδου (σ.μετ: που έχουν φτιάξει τα τέσσερα άλλα μεγάλα κόμματα) για να επιλυθούν τα πολιτικά προβλήματα. Ισχύει;\nΣίγουρα δεν θα αποδεχόμασταν μια τέτοια πρόταση. Ούτε θα γίνουμε τμήμα μιας τέτοιας επιτροπής, ούτε θα το επιθυμούσαμε. Οι συνομιλίες κατέρρευσαν, αλλά θα αποφύγουμε να μπούμε σε μια τέτοια ομάδα. Καταλαβαίνουμε καλά ότι δεν θα υπήρχαν συνομιλίες για την εκπόνηση ενός νέου Συντάγματος εκεί, καθώς δεν επικρατεί η αρχή της ομοθυμίας σε αυτή την επιτροπή. Η σύνθεση της νέας Συντακτικής Συνέλευσης είναι τέτοια όπου υπάρχουν οπισθοδρομικές δυνάμεις και οπαδοί της σημερινής κατάστασης, και επομένως, δεν μπορούμε να μιλάμε για εκπόνηση νέου Συντάγματος από εκεί μέσα. Σε ένα τέτοιο μέρος, προτιμούμε να μην μπούμε εθελοντικά. Εξάλλου, προτιμούμε τον αγώνα στους δρόμους.\nΣυνέντευξη στα νεπαλέζικα: The Mahima Weekly, 19/12/2013\nΗ συνέντευξη στα αγγλικά, εδώ\nTagged: ΕΚΚΝ(Μ), ΚΚΝ-ΕΜΛ, Κιράν, ΛΑΣ Νεπάλ, Μπαμπουράμ Μπαταράι, Νεπαλέζικο Κογκρέσο, Πρατσάντα, Khil Raj Regmi\n← ΚΚ Μπουταν (Μ-Λ-Μ): Για την κατασταση στη χωρα (εθνικη καταπιεση, πολιτικο συστημα-εκλογες 2013 και ο ρολος της Ινδιας)\nΕ.Χοτζα «Οι μαζες οικοδομουν το σοσιαλισμο, το κομμα βοηθα τις μαζες να ανεβασουν την πολιτικη τους συνειδηση» (1972) (και ενα σχολιο περι «πρωτοποριας») →


Ομοσπονδία Μηχανοκίνητου Αθλητισμού Ελλάδος Δεξιοτεχνία Λουτρακίου: Αποτελέσματα\nΔευτέρα, 20 Φεβρουαρίου 2017 14:02\nΔεξιοτεχνία Λουτρακίου: Αποτελέσματα\nΜε επιτυχία πραγματοποιήθηκε το απόγευμα του Σαββάτου 18 Φεβρουαρίου, αγώνας Δεξιοτεχνίας στο Λουτράκι Κορινθίας με τη συμμετοχή 30 οδηγών.\nΗ επιτυχημένη συνταγή που ξεκίνησε πέρυσι από το Αθλητικό Σωματείο "Start Line", συνεχίστηκε τη φετινή χρονιά με την εκ νέου διοργάνωση αγώνα Δεξιοτεχνίας, στο φιλόξενο Λουτράκι Κορινθίας. Η Δεξιοτεχνία Λουτρακίου πραγματοποιήθηκε στον Δημοτικό Χώρο Στάθμευσης που βρίσκεται στην Οδό Αιγαίου και για ακόμη μια φορά, τελούσε υπό την αιγίδα του Δήμου Λουτρακίου-Περαχώρας-Αγίων Θεοδώρων.\nΟι συμμετοχές έφτασαν τις 30 και οι οδηγοί χωρίστηκαν σε 3 επιμέρους κλάσεις, ανάλογα με το μέγεθος του αυτοκινήτου που οδηγούσαν. Στην Κλάση Α (αυτοκίνητα με μεταξόνιο έως 2,4 μέτρα) επικράτησε ο Χαράλαμπος Καππής (Mazda MX-5), με τον Σωτήρη Μπιθικούκη (Toyota Starlet) να ολοκληρώνει την προσπάθειά του στη δεύτερη θέση και τον Γρηγόρη Δούδουλη (Suzuki Alto) να είναι τρίτος. Στην Κλάση Β (αυτοκίνητα με μεταξόνιο από 2,41 έως 2,5 μέτρα) ταχύτερος στη συμπλήρωση της διαδρομής αποδείχθηκε ο Παναγιώτης Μυλωνάς (Toyota Corolla), τον οποίο ακολούθησαν οι Γιώργος Μπάσδελης (Nissan Micra K12) και Δημήτρης Λέκκας (Peugeot 205). Στην Κλάση Γ (αυτοκίνητα με μεταξόνιο άνω των 2,5 μέτρων) νικητής αναδείχθηκε ο Σπύρος Γκράβας (BMW E30), με τους Πέτρο Μπαχαντούρη (BMW E36) και Δημήτρη Βύρλα (BMW E36) να τον συνοδεύουν στο βάθρο των νικητών.\nΟι συμμετοχές των τριών επιμέρους κλάσεων πέτυχαν μεταξύ τους μια αξιοσημείωτη ισοπαλία, καθώς ήταν από τις λίγες φορές που συμβαίνει κάθε Κλάση να συγκεντρώνει από 10 συμμετοχές. Εν κατακλείδι, η Αποκριάτικη Δεξιοτεχνία της Start Line ολοκληρώθηκε σε πολύ ευχάριστο κλίμα, γεγονός στο οποίο συνέτεινε και η περίοδος της Αποκριάς την οποία διανύουμε.\nLast modified on Δευτέρα, 20 Φεβρουαρίου 2017 14:04


Έβρος: Διάσωση 17 Τούρκων που ζητούν πολιτικό άσυλο - Ανάμεσά τους και παιδιά | LiFO\n1.12.2021 | 22:11\nΣτη διάσωση 17 Τούρκων πολιτών στον Έβρο, κάτω από πολύ δύσκολες συνθήκες, προέβη νωρίτερα η αστυνομία. Τα άτομα αυτά ζητούν πολιτικό άσυλο στη χώρα μας καθώς φέρονται να είναι προσκείμενοι στο κίνημα του Φετουλάχ Γκιουλέν.\nΣύμφωνα με πληροφορίες που μεταδίδει η ιστοσελίδα evrosnews.gr, πρόκειται για οκτώ άνδρες, τέσσερις γυναίκες και πέντε παιδιά, που πέρασαν το μεσημέρι τα σύνορα στο Δέλτα του ποταμού Έβρου στην περιοχή Νεραϊδότοπος με σκοπό να αιτηθούν πολιτικό άσυλο.\nΩστόσο, εγκλωβίστηκαν στην περιοχή και ενημέρωσαν για την κατάστασή τους δημοσιεύοντας την παρουσία τους εκεί, προκειμένου να διασωθούν. Για τον εντοπισμό τους κινητοποιήθηκε άμεσα η αστυνομία της περιοχής των Φερών καθώς η περιοχή και οι συνθήκες που επικρατούσαν εκεί ήταν δύσκολες.\nΟι αστυνομικοί μετέβησαν στο σημείο που είχαν δώσει στίγμα ότι βρίσκονται αλλά δεν τους βρήκαν. Ωστόσο, τελικά και μετά από πολύωρη αναζήτηση εντοπίστηκαν. Σύμφωνα με το ΑΠΕ-ΜΠΕ, και οι 17 ήταν σε άθλια κατάσταση λόγω της ταλαιπωρίας και τους παρασχέθηκαν οι πρώτες βοήθειες και ιατρική φροντίδα.\nΣτη συνέχεια οδηγήθηκαν σε ασφαλή χώρο και θα ακολουθήσουν όλες οι νόμιμες διαδικασίες, όπως προβλέπεται σε αυτές τις περιπτώσεις.\nΑθήνα Τα πρώτα έξι Rafale πέταξαν πάνω από την Ακρόπολη


Chick-N-Run of Jackson, Τζάκσον - Κριτικές εστιατορίων - TripAdvisor\nChick-N-Run of Jackson, Τζάκσον\nΗνωμένες Πολιτείες Τζόρτζια Τζάκσον Εστιατόρια σε Τζάκσον Chick-N-Run of Jackson\nΝο 20 από 33 στην κατηγορία Εστιατόρια για: Τζάκσον 789 Covington St, Τζάκσον, GA 30233-1718+1 770-775-1050+ Προσθέστε ιστότοπο\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 3,5 7 κριτικέςΕξαιρετικό0%Πολύ καλό58%Μέτριο28%Ανεπαρκές14%Πολύ κακό0%Τώρα είναι κλειστόΚυρ12:00 - 21:00Δευ - Πεμ11:00 - 21:00Παρ - Σαβ11:00 - 22:00Αναλυτικό ωράριο ΒΑΘΜΟΛΟΓΙΕΣ ΕξυπηρέτησηΦαγητόΑξίαΤΟΠΟΘΕΣΙΑ 789 Covington St, Τζάκσον, GA 30233-1718Όλες οι λεπτομέρειες Βελτίωση αυτής της καταχώρισηςΑυτό το εστιατόριο διαθέτει τηλεόραση;Ναι Όχι Άγνωστο Αυτό το εστιατόριο είναι κατάλληλο για παιδιά;Ναι Όχι Άγνωστο Αυτό το εστιατόριο είναι καλό για μπραντς;Ναι Όχι Άγνωστο Αυτό το εστιατόριο είναι προσβάσιμο με αναπηρικό αμαξίδιο;Ναι Όχι Άγνωστο Μπορεί ένας χορτοφάγος να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο είναι καλό για οικογένειες;Ναι Όχι Άγνωστο Μπορεί κάποιος που δεν τρώει γλουτένη να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο είναι καλό για πρωινό;Ναι Όχι Άγνωστο Μπορεί ένας χορτοφάγος βίγκαν να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο προσφέρει φαγητό σε πακέτο;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτικήΚριτικές (7)Βαθμολογία ταξιδιωτών Εξαιρετικό0Πολύ καλό2Μέτριο1Ανεπαρκές1Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (4)Αγγλικά (7)Γλώσσα Ελληνικά (4)Αγγλικά (7)Δείτε τι λένε οι ταξιδιώτες: Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMatthew R61Η κριτική γράφτηκε 10 Σεπτεμβρίου 2016 μέσω κινητής συσκευής Καλό κοτόπουλο φτεράΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιTaylor M265Η κριτική γράφτηκε 14 Οκτωβρίου 2015 μέσω κινητής συσκευής Καλό ήταν καλά.Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιmollygaBuford, Τζόρτζια1749Η κριτική γράφτηκε 4 Αυγούστου 2015 Δεν με εντυπωσίασεΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMichael M373Η κριτική γράφτηκε 3 Απριλίου 2015 Μεσημεριανό γεύμα και δείπνοΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαMesquite Mexican Grill66 κριτικές 1,11 χλμ μακριά Big-Chic Fried Chicken26 κριτικές 1,33 χλμ μακριά Hunter's Cafe17 κριτικές 0,87 χλμ μακριά Jimmy's Steak & Seafood12 κριτικές 1,18 χλμ μακριά Κοντινά αξιοθέαταIndian Springs State Park83 κριτικές 7,12 χλμ μακριά High Falls State Park220 κριτικές 14,87 χλμ μακριά Noah's Ark Rehabilitation Center205 κριτικές 15,65 χλμ μακριά Southern Belle Farm114 κριτικές 21,98 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Chick-N-Run of Jackson και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\n789 Covington St, Τζάκσον, GA 30233-1718 Τοποθεσία: